K. Tóthová, poslankyňa: (2002-03-13):
I. Presperín, podpredseda NR SR: Pani poslankyňa, nevedieme rozpravu, ale kladieme otázky. Pán podpredseda vlády, chcete reagovať? Ľ. Fogaš, podpredseda vlády SR: Som rád, že ste sa, pani poslankyňa, opravili, lebo čl. 3 je o hraniciach a tam by sme skutočne asi ťažko hľadali povinnosti. Čl. 2 ods. 3 hovorí o tom, ako sa rozlišuje ukladanie povinností a vzťah k právnickým osobám či fyzickým osobám. Pravda je, že v tomto článku nie sú výslovne spomenuté aproximačné nariadenia. Ide o základné ustanovenia ústavy, ktoré sú základným návodom pre výklad jej ďalších častí. Ak ústava v ďalšom ustanovení v ďalších častiach pripúšťa, aby boli vydávané aproximačné nariadenia, iste predpokladá, že budú vykonateľné. Naviac, viacerí právnici už vyložili obsah pojmov, ktoré sú uvedené v základných ustanoveniach tak, že tam, kde sa hovorí aj len o zákone, rozumie sa zákon v najširšom slova zmysle, vrátane zákona ústavného, ale i ďalších noriem, ktorými sa ukladajú povinnosti. Som veľmi otvorený, hovorím celkom úprimne, môžeme si to, myslím, vyskúšať v aplikačnej praxi. Ak sa ukáže, skutočne, že vy máte pravdu a bude prvé rozhodnutie Ústavného súdu, potom bude naozaj potrebné korigovať ústavu. Uznávam to, že v parlamente, lebo tu sa ústava schvaľovala, sa mohlo doplniť do čl. 2 ods. 3 to, že tam patria aproximačné nariadenia. Ďakujem. Pán poslanec Kozlík. Áno, je to tak, ako ste to povedali, je to vecný problém. Novela zákona je pripravená. Predpokladám, že v apríli... (Hlas v sále. ) Čo sa stalo s čím? Národná rada Slovenskej republiky oblasť pôdohospodárstva vypustila. My sme to vo vládnom návrhu mali, bolo to zakomponované v jednom z písmen, v ktorom bola spoločne uvedená napríklad aj starostlivosť o zvieratá ako aj o zdravie, a tu sa to v Národnej rade Slovenskej republiky vypustilo. Preto je predložený pod bodom 2 návrh novely zákona, ktorý, predpokladám, že by ste mohli operatívne prerokovať, a ten umožňuje, aby sa pôdohospodárstvo alebo, ako som počul, poľnohospodárstvo, podľa toho, čo je širší pojem, stalo súčasťou tej časti, kde bude možné vydávať aj aproximačné nariadenia. Okrem toho 17 nariadení vlády predpokladá zákon o veterinárnej starostlivosti. To sú tie, ktoré boli plánované na mesiac február, prípadne niektoré, myslím, aj na mesiac január. Ten zákon o veterinárnej starostlivosti sa musel nanovo, respektíve upravovať vzhľadom na zmeny, ktoré sa medzitým prijali v Bruseli. Budete ho mať v apríli na rokovaní v Národnej rade Slovenskej republiky a verím, že v spolupráci aj s vami sa podarí vytvoriť právny predpis, ktorý nám umožní prijať všetky tieto aproximačné nariadenia ešte v tomto roku tak, aby sme si vytvorili dobré predpoklady pre ďalšie negociačné pozície. Ďakujem. I. Presperín, podpredseda NR SR: Ďakujem, pán podpredseda. Prosím, páni poslanci, aby ste prišli do rokovacej sály. Pristúpime k hlasovaniu o jednotlivých návrhov. Žiadam, páni poslanci, aby ste prišli do rokovacej sály. Žiadam vás, aby ste sa dostavili do rokovacej sály, páni poslanci. Páni poslanci, žiadam vás, aby ste prišli do rokovacej sály k hlasovaniu o uznesení, ktorým budeme brať na vedomie informáciu o zámere prijímania aproximačných nariadení vlády Slovenskej republiky v prvom polroku. Páni poslanci, žiadam vás, aby ste sa dostavili do rokovacej sály k hlasovaniu o návrhoch, ktoré boli prerokované dnes a aj na predchádzajúcej schôdzi, celkovo k štyrom bodom. Prosím, aby sme sa prezentovali najskôr. Prezentujte sa, páni poslanci. Prezentujte sa najskôr. Prezentujte sa. 89 poslancov prítomných v rokovacej sále. Vážení páni poslanci, vážené panie poslankyne, dávam hlasovať o uznesení, ktorým Národná rada Slovenskej republiky berie na vedomie informáciu o zámere prijímania aproximačných nariadení vlády Slovenskej republiky v prvom polroku 2002. Hlasujte o tomto návrhu. Prosím, aby ste hlasovali. Hlasujte. (Hlasovanie.) 98 prítomných, 93 za, 1 proti, 1 sa zdržal, 3 nehlasovali. Konštatujem, že sme schválili uznesenie k informácii o zámere prijímania aproximačných nariadení vlády Slovenskej republiky v prvom polroku 2002. Vážené páni poslanci, panie poslankyne, v súvislosti s tým, že poslankyňa Brigita Schmögnerová sa vzdala svojho mandátu poslanca, v mene poslaneckých klubov SDK, SDĽ, SMK, SOP-LDÚ-SZS, KDH navrhujem do programu 57. schôdze zaradiť body správu Mandátového a imunitného výboru Národnej rady Slovenskej republiky o zániku mandátu poslankyne Národnej rady Slovenskej republiky a o nastúpení náhradníka, sľub poslanca Národnej rady Slovenskej republiky, návrh na voľbu poslanca Národnej rady Slovenskej republiky za člena výboru Národnej rady Slovenskej republiky. Navrhujem, aby sme tieto body prerokovali zajtra ako prvé body. Dávam hlasovať o tomto návrhu. Hlasujte. (Hlasovanie.) Hlasujte, prosím. Hlasujte, prosím. Prítomných 81, za 78, proti 1, zdržal sa 1, nehlasoval 1. Konštatujem, že tieto body sme schválili. Pokračovať budeme hlasovaniami v druhom čítaní o návrhoch zákonov, ktoré sme prerokovali na 54. schôdzi, no nehlasovali sme o nich. Ako o prvom budeme hlasovať o vládnom návrhu zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony, ktorý ste mali ako tlač 1242. Spoločným spravodajcom bol pán poslanec Maňka. Pýtam sa, pán spoločný spravodajca, či môžeme pristúpiť k hlasovaniu? V. Maňka, poslanec: Vážený pán predsedajúci, vážený pán predseda Národnej rady, vážení členovia vlády, v rozprave k tomuto návrhu zákona vystúpili štyria poslanci. Hlasovať odporúčam v tom poradí, že najprv budeme hlasovať o spoločnej správe, ale ešte predtým bol tu návrh podľa § 83 zákona o rokovacom poriadku vrátiť návrh zákona na dopracovanie. I. Presperín, podpredseda NR SR: Dávam hlasovať o tomto návrhu. Prosím, hlasujte. (Hlasovanie.) 89 prítomných, za 24, proti 43, zdržalo sa 18, nehlasovali 4. Tento návrh nebol schválený. V. Maňka, poslanec: Ďalej budeme hlasovať o spoločnej správe podľa odporúčaní gestorského výboru. Najprv budeme hlasovať o tých bodoch, ktoré gestorský výbor odporúča schváliť. Sú to body zo spoločnej správy pod číslami 1 - 8 a 10 - 12 s tým, že gestorský výbor ich odporúča schváliť. I. Presperín, podpredseda NR SR: Hlasujte o bodoch zo spoločnej správy s odporučením gestorského výboru schváliť. (Hlasovanie.) 92 prítomných, 72 za, 1 proti, 17 sa zdržalo, 2 nehlasovali. Tieto body zo spoločnej správy boli schválené. V. Maňka, poslanec: Budeme hlasovať zo spoločnej správy o bode číslo 9, ktorý gestorský výbor odporúča neschváliť. I. Presperín, podpredseda NR SR: Hlasujeme o bode 9, ktorý odporúča gestorský výbor neschváliť. Neschváliť, prosím, je odporúčanie gestorského výboru. (Hlasovanie.) Prítomných poslancov v rokovacej sále pri hlasovaní o tomto pozmeňujúcom, o tomto návrhu je 92, za je 14, proti 63, zdržalo sa 11, nehlasovali 4. Konštatujem, že tento návrh zo spoločnej správy nebol schválený. Prosím, ďalej. V. Maňka, poslanec: Tým sme vyčerpali všetky body zo spoločnej správy a budeme hlasovať o pozmeňujúcich návrhoch, ktoré zazneli v rozprave. Boli to pozmeňujúce návrhy od dvoch poslancov. Prvý bol pán podpredseda Národnej rady Igor Presperín, ktorý predložil pozmeňujúce návrhy s tým, že môžeme o všetkých hlasovať jedným hlasovaním. I. Presperín, podpredseda NR SR: Prosím, páni poslanci, chcem sa vyjadriť k tomu. Sťahujem tieto svoje pozmeňujúce návrhy. Nie je potrebné o nich hlasovať vzhľadom na to, že sú nad rámec zákona a mám záujem, aby prešla vládna predloha zákona tak, ako ju vláda predložila. Prosím, môžeme ísť ďalej. V. Maňka, poslanec: Ďakujem za ústretovosť, pán podpredseda. Budeme hlasovať o pozmeňujúcich návrhoch pani poslankyne Sabolovej. Budeme hlasovať dvakrát, lebo sú tu dva súbory návrhov, ktoré súvisia. O bodoch číslo 1, 2 až 4 budeme hlasovať jedným hlasovaním. Najprv budeme hlasovať o týchto bodoch. Prosím, pán predsedajúci, dajte hlasovať o týchto návrhoch. I. Presperín, podpredseda NR SR: Hlasujeme o návrhu pani poslankyne Sabolovej v prvom bloku. Hlasujte, prosím. Hlasujeme. (Hlasovanie.) Prítomných 94, za 20, proti 19, zdržalo sa 52, nehlasovali 3. Prvý blok týchto pozmeňujúcich návrhov pani poslankyne Sabolovej nebol schválený. Ďalej. V. Maňka, poslanec: Ďakujem. Ďalšími návrhmi sú body číslo 3 a 5 návrhu pani poslankyne Sabolovej, pričom o bode číslo 3 nemusíme dať hlasovať z toho dôvodu, že už bol schválený a vypustený v spoločnej správe, a budeme hlasovať o bode číslo 5 pani poslankyne Sabolovej, ktorý má logickú väzbu na to, čo sme už dnes schválili. Môžeme o tom hlasovať. I. Presperín, podpredseda NR SR: Budeme hlasovať teda o jednom bode, o bode 5 pani poslankyne Sabolovej. Prosím, aby ste hlasovali o tomto bode. Hlasujte. (Hlasovanie.) Prítomných 93 poslancov, za 56, proti 2, zdržalo sa 31, nehlasovali 4. Tento návrh pani poslankyne Sabolovej, piaty, bol schválený. Sú to všetky návrhy, pán poslanec? Pýtam sa či, pán poslanec, spoločný spravodajca, má návrhy na pokračovanie a prerokovanie návrhu zákona v treťom čítaní podľa § 84 ods. 2 zákona o rokovacom poriadku. V. Maňka, poslanec: Áno. I. Presperín, podpredseda NR SR: Dávam hlasovať o tom, aby sme posunuli návrh tohto zákona do tretieho čítania. Hlasujte. Hlasujeme o postúpení návrhu zákona, tlač 1242, do tretieho čítania. (Hlasovanie.) Prítomných poslancov je 74, za 72, proti nikto, zdržali sa 2. Konštatujem, že nie je dostatok poslancov na posunutie do ďalšieho čítania. Žiadam vás, páni poslanci, aby ste sa zúčastnili hlasovania k tomuto návrhu zákona do tretieho čítania. Žiadam vás, aby ste prišli k hlasovaniu. V. Maňka, poslanec: Vážené panie poslankyne, vážení páni poslanci, jednu informáciu. Včera som mal rokovanie so zástupcami Medzinárodného menového fondu a Svetovej banky spolu s ďalšími kolegami z koalície a opozície. A je potrebné, aby sme tento zákon skutočne odsúhlasili. I. Presperín, podpredseda NR SR: Prosím, aby sme sa zúčastnili hlasovania. Páni poslanci, žiadam vás, aby ste prišli do rokovacej sály. Pán poslanec Budaj. môžem vás poprosiť o hlasovanie? Prosím, aby sme hlasovali. Je tu návrh pána spoločného spravodajcu na prechod do tretieho čítania tohto zákona. Hlasujeme, hlasovanie bolo spustené. Prosím, aby ste hlasovali. Hlasujte. Hlasujeme. Páni poslanci, vyhlasujem 5-minútovú, 15-minútovú prestávku, prepáčte. (Prerušenie rokovania o 15.55 hodine.) (Pokračovanie rokovania o 16.13 hodine.) I. Presperín, podpredseda NR SR: Páni poslanci, prosím, aby ste prišli do rokovacej sály. Budeme pokračovať v hlasovaní. Prosím vás, aby ste sa dostavili do rokovacej sály. Páni poslanci, prosím vás, aby ste prišli k hlasovaniu do rokovacej sály. Žiadam vás, aby ste prišli do rokovacej sály k hlasovaniu o vládnom návrhu zákona, tlač 1242. Žiadam vás páni poslanci, aby ste prišli do rokovacej sály, aby sme mohli pokračovať v rokovaní. Prosím, aby ste sa najskôr prezentovali, páni poslanci. Prezentujeme sa, nehlasujeme. Prezentujeme sa. Žiadam poslancov, aby prišli do rokovacej sály. Páni poslanci, dostavte sa na hlasovanie o zákone vlády. Prezentujeme sa. Páni poslanci, žiadam vás, aby ste prišli do rokovacej sály k hlasovaniu o návrhu zákona vlády. Páni poslanci, prosím, aby ste prišli do rokovacej sály. Ešte raz dám prezentáciu. Nebudeme hlasovať, prosím, aby ste sa prezentovali všetci, čo ste v rokovacej sále. Prezentujeme sa, nehlasujeme. Prezentujeme sa. Páni poslanci, v sále rokovacej je evidentne viac ľudí ako 74. Žiadam skrutátorov, aby zistili počet prítomných poslancov v rokovacej sále. Prosím, páni skutátori, aby ste zistili počet. Ale prosím vás, seriózne. Pán poslanec Kačic, buďte taký dobrý, ste skrutátor? Nie je to pravda. Prosím, páni skrutátori, aby ste porátali poslancov v rokovacej sále. Pán poslanec Kačic, prosím, buďte taký dobrý, sadnite si. Pán poslanec, sadnite si, prosím vás. Pán poslanec Mesiarik, koľko? (Hlas v sále. ) 83 poslancov je v rokovacej sále. Dávam hlasovať verejným hlasovaním o tom, aby zákon, ktorý prerokúvame, prešiel do tretieho čítania. Kto je za, nech zdvihne ruku. Prosím, aby ste spočítali poslancov, ktorí hlasujú. Prosím, tých, ktorí sa zúčastňujú hlasovania. Pán poslanec Šepták, keby si sa posadil do rokovacej sály. (Hlasovanie.) Za 54 poslancov, proti... (Hlas v sále.) zdržali sa... (Hlas v sále. ) Ostatní nehlasovali. Konštatujem, že tento návrh bol schválený. (Potlesk. ) Prosím, pán poslanec Maňka, prešli sme do tretieho čítania. Pýtam sa... Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Pán poslanec Maňka sa hlási. Nech sa páči. V. Maňka, poslanec: Vážený pán predsedajúci, vážené kolegyne, kolegovia, podľa § 85 ods. 3 zákona o rokovacom poriadku podávam tento pozmeňujúci návrh: V článku V slová „1. apríla“ nahradiť slovami „1. mája“. Tento návrh je zreálnením účinnosti zákona vzhľadom na časové hľadisko jeho prerokúvania v Národnej rade. Ďakujem. I. Presperín, podpredseda NR SR: Ďakujem, pán poslanec. Vyhlasujem rozpravu o tomto bode za skončenú. Páni poslanci, prosím, aby sme skrutátormi zistili počet poslancov v rokovacej sále. Alebo dáme hlasovať. Prosím, aby ste sa prezentovali. Prezentujte sa! Prezentujeme sa technickým zariadením, prosím. Prezentujeme sa. 74, 75. Prosím, páni skrutátori, porátajte poslancov v rokovacej sále. Prosím, aby ste porátali poslancov v rokovacej sále, aby sme mohli pristúpiť k záverečnému hlasovaniu o zákone. Pán poslanec Šepták, pokiaľ tu chcete sedieť, seďte tu alebo choďte von! Nechcel som vám neslušnejšie povedať. 76 poslancov je prítomných v rokovacej sále. Vážení páni poslanci, budeme hlasovať verejne. Keďže v rámci tohto čítania bol podaný návrh podľa § 86 zákona... Pán poslanec Volf, čakáme hlavne na vás. Podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Hlasujeme najskôr o pozmeňujúcom návrhu pána poslanca Maňku, či je súhlas s týmto návrhom pána poslanca Maňku. Prosím, hlasujeme verejne, kto je za tento návrh, nech zdvihne ruku. Ide o návrh pána poslanca Maňku. Prítomných poslancov bolo 76, plus pán poslanec Volf, teda 77. (Hlasovanie.) Za 58, kto je proti? Nik nie je proti. Kto sa zdržal hlasovania? Prosím pokoj. Kto sa zdržal hlasovania? Pán poslanec Gajdoš, buďte taký dobrý, neprezentovali ste sa pri tomto hlasovaní, nehlasujte teraz, nekomplikujte to. Traja sa zdržali hlasovania, to znamená 16 poslancov nehlasovalo. Návrh bol schválený. Teraz dávam hlasovať o návrhu zákona ako o celku. Prosím, hlasujte verejne. Prosím, verejným hlasovaním. Hlasujeme. Zrátajte to. (Hlasovanie.) 54 za, kto je proti? Páni poslanci, ruším toto hlasovanie. Prosím vás, ešte raz budeme hlasovať verejným hlasovaním. Pýtam sa, kto je za návrh ako za celok, nech zdvihne ruku. Pokojne, prosím vás, to zrátajte. Netreba sa nikam ponáhľať. Hlasujeme. (Hlasovanie.) Je 77 poslancov, ktorí sa prezentovali, pokoj. 75 poslancov za. Kto je proti? Nik nie je proti, nula, to znamená, kto sa zdržal hlasovania? Nik sa nezdržal, konštatujem, že nik sa nezdržal a dvaja poslanci nehlasovali. Konštatujem, že sme schválili vládny návrh zákona, ktorým sa mení a dopĺňa zákon č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony. Ďakujem pekne. Nasleduje hlasovanie. Pán minister, nech sa páči, máte slovo. F. Hajnovič, minister financií SR: Vážená Národná rada Slovenskej republiky, dovoľte, aby som sa vám poďakoval za schválenie tohto zákona. Verím, že výsledky v daňovej správe potvrdia správnosť tohto vášho hlasovania. Ešte raz ďakujem. (Potlesk.) I. Presperín, podpredseda NR SR: Ďakujem pekne, pán minister. Nasleduje hlasovanie o návrhu skupiny poslancov Národnej rady na vydanie novely zákona č. 120/1993 Z. z. o platových pomeroch niektorých ústavných činiteľov Slovenskej republiky, ako tlač 1097. Spoločný spravodajca bol pán poslanec Bajan. Prosím, máš slovo. V. Bajan, poslanec: Ďakujem pekne, pán podpredseda. Keďže z rozpravy nevyplynuli žiadne pozmeňujúce návrhy, budeme hlasovať o návrhoch, ktoré máme v spoločnej správe pod tlačou 1097a. Odporúčam pristúpiť k hlasovaniu k bodu č. 1 I. Presperín, podpredseda NR SR: Prezentujeme sa. Prosím, aby ste sa prezentovali. (Ruch v sále.) (Hlasovanie.) 78 prítomných poslancov v rokovacej sále, ktorí sú pripravení k hlasovaniu. Páni poslanci, ja si myslím, že to nie je dôstojné hlasovanie. Nemôžeme takto pokračovať ďalej pri rokovaní o takýchto zákonoch. Vyhlasujem 5-minútovú prestávku a prosím predsedov poslaneckého klubov koalície, aby prišli dozadu. J. Migaš, predseda NR SR: Žiadam predsedov klubov vládnej koalície alebo aj ostatných, čiže aj opozície, aby prišli na rokovanie predsedov Národnej rady. Opakujem, žiadam predsedov klubov vládnej koalície a opozície, aby prišli na rokovanie s predsedom Národnej rady. I. Presperín, podpredseda NR SR: Páni poslanci, žiadam vás, aby ste prišli do rokovacej sály. Budeme pokračovať v hlasovaní k zákonu č. 120. Pán poslanec Bajan. Pán spoločný spravodajca sa hľadá v tejto chvíli. Páni poslanci, žiadam vás, aby ste prišli do rokovacej sály. Pán spoločný spravodajca, prosím, aby ste zaujali svoje miesto za mikrofónmi. Páni poslanci, žiadam vás, aby ste zaujali svoje pracovné miesta v rokovacej sále. Budeme sa prezentovať, páni poslanci, aby sme mohli pristúpiť k hlasovaniu. Žiadam vás, aby ste prišli do rokovacej sály. Prezentujte sa, prosím, páni poslanci. Nehlasujeme, prezentujeme sa! Ešte raz. Vzhľadom k tomu, že sú pripomienky, páni poslanci, naposledy dávam prezentovať. Pokiaľ nás nebudem dosť, preruším rokovanie. Prezentujte sa. Konštatujem, že je 77 poslancov. Pán spoločný spravodajca, prosím, aby ste predkladali jednotlivo návrhy na hlasovanie. V. Bajan, poslanec: Ďakujem pekne, pán podpredseda. Budeme hlasovať o bode č. 1 spoločnej správy. Gestorský výbor odporúča prijať. I. Presperín, podpredseda NR SR: Hlasujte, prosím. (Hlasovanie.) 76 prítomných, 65 za, 3 proti, 8 sa zdržalo, hlasovali všetci. Návrh bol schválený. Ďalej. V. Bajan, poslanec: Ďakujem pekne. Ideme hlasovať o bode č. 2, pre osvieženie pamäti, keďže sme to mali pred nejakými mesiacmi, ide o 8 odstupných. Gestorský výbor odporúča schváliť. I. Presperín, podpredseda NR SR: Hlasujte prosím. Prosím, hlasujte. (Hlasovanie.) Prítomných poslancov v rokovacej sále je 77. Za 7, proti 53, zdržalo sa 14. Nehlasovali 3. Návrh nebol schválený. Nech sa páči. V. Bajan, poslanec: Ďakujem pekne. K bodu číslo 3, gestorský výbor ho odporúča schváliť. I. Presperín, podpredseda NR SR: Hlasujeme o bode číslo 3. (Hlasovanie.) Prítomných 78, za 67, proti nikto, zdržalo sa 8, nehlasovali 3. Návrh bol schválený. Ďalej návrh číslo 4. V. Bajan, poslanec: Ďakujem pekne. K bodu číslo 4, ide o inkriminovanú leteckú dopravu. Gestorský výbor odporúča schváliť. I. Presperín, podpredseda NR SR: Prosím, hlasujte. (Hlasovanie.) Prítomných 78, za 17, proti 30, zdržalo sa 23, nehlasovalo 8. Návrh nebol schválený. Ďalej. V. Bajan, poslanec: K bodu číslo 5, gestorský výbor odporúča schváliť. I. Presperín, podpredseda NR SR: Hlasujeme. (Hlasovanie.) Prítomných 78, za 57, proti 1, zdržalo sa 18, nehlasovali 2. Návrh prešiel. Ďalej. V. Bajan, poslanec: K bodu číslo 6, gestorský výbor odporúča schváliť. I. Presperín, podpredseda NR SR: Hlasujeme o bode 6 zo spoločnej správy, s odporúčaním gestorského výboru schváliť. (Hlasovanie.) Prítomných 76 poslancov, za 70, proti nikto, zdržali sa 6, hlasovali všetci. Návrh bol schválený. V. Bajan, poslanec: Ďakujem pekne. K bodu číslo 7, gestorský výbor odporúča schváliť. I. Presperín, podpredseda NR SR: Hlasujeme o bode 7 s návrhom gestorského výboru schváliť. (Hlasovanie.) Prítomných poslancov je 77, za 63, proti 1, zdržalo sa 10, nehlasovali 3. Schválené. V. Bajan, poslanec: K bodu číslo 8, ide o legislatívno-technickú pripomienku. Gestorský výbor odporúča schváliť. I. Presperín, podpredseda NR SR: Hlasujeme, prosím ďalej, hlasujeme, návrh gestorského výboru je schváliť. (Hlasovanie.) Prítomných 77, za 70, proti nikto, zdržalo sa 6, nehlasoval 1. Schválené. Všetko? V. Bajan, poslanec: K bodu číslo 9, opäť legislatívno-technická, gestorský výbor odporúča schváliť. I. Presperín, podpredseda NR SR: Hlasujte, prosím, s odporučením schváliť. (Hlasovanie.) Prítomných 74 poslancov, konštatujem, že nie je dostatok poslancov. Ešte raz dávam hlasovať o tomto bode, prosím, keby ste ho predniesli ešte raz, pán poslanec Bajan. V. Bajan, poslanec: Opäť legislatívno-technická pripomienka, gestorský výbor odporúča schváliť. I. Presperín, podpredseda NR SR: Hlasujeme znova, prosím, hlasujte. (Hlasovanie.) Prítomných 77 poslancov, za 70, proti nikto, zdržalo sa 6, nehlasoval 1. Schválené. V. Bajan, poslanec: K bodu číslo 10, opäť legislatívno-technická, gestorský výbor odporúča schváliť. I. Presperín, podpredseda NR SR: Hlasujeme. (Hlasovanie.) Prítomných 77, za 69, proti nikto, zdržalo sa 7, nehlasoval 1. Schválené. V. Bajan, poslanec: Už len tri hlasovania. Takže k bodu číslo 11, ide o upresnenie § 27, gestorský výbor odporúča schváliť. I. Presperín, podpredseda NR SR: Hlasujte. (Hlasovanie.) Prítomných 76, za 67, proti 1, zdržalo sa 7, nehlasoval 1. Návrh schválený. Ďalej. V. Bajan, poslanec: K bodu číslo 12, ide o legislatívno-technickú pripomienku, gestorský výbor odporúča schváliť. I. Presperín, podpredseda NR SR: Hlasujte. (Hlasovanie.) Prítomných 77, za 71, proti 1, zdržali sa 4, nehlasoval 1. Schválené. V. Bajan, poslanec: K bodu číslo 13. Neodporúčam o ňom hlasovať, lebo odporúča hlasovanie s účinnosťou tohto zákona 1. január 2002. Ja v treťom čítaní mám 30 podpisov, kde chcem posunúť iný termín účinnosti. Takže to sú všetky. I. Presperín, podpredseda NR SR: Pán poslanec, môžeme prejsť do tretieho čítania? Máte splnomocnenie? V. Bajan, poslanec: Áno, mám splnomocnenie ísť do tretieho čítania. (Ruch v sále. ) Budeme hlasovať o bode číslo 13 s tým, že je tu síce odporúčanie gestorského výboru, ale zvážte. I. Presperín, podpredseda NR SR: Hlasujeme o tomto bode 13. (Hlasovanie.) Prítomných 79 poslancov, za 1, proti 63, zdržalo sa 13, nehlasovali 2. Nebol schválený tento návrh. Čiže môžeme prejsť hlasovaním do tretieho čítania. Dávam hlasovať o návrhu prejsť do tretieho čítania s týmto zákonom, prosím, keďže pán spravodajca má odporučenie, aby predložil tento návrh. Hlasujeme o prechode do tretieho čítania. (Hlasovanie.) Konštatujem nedostatočný počet poslancov. Páni poslanci, ešte raz dávam hlasovať o postúpení do tretieho čítania. Hlasujte, prosím. (Hlasovanie.) Prítomných 78, za 72, proti 1, zdržali sa 4, nehlasoval 1. Konštatujem, že návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto z poslancov podať návrhy podľa § 85 o rokovacom poriadku. Pán poslanec Bajan. Končím možnosť prihlásiť sa do rozpravy. Prosím. V. Bajan, poslanec: Ďakujem pekne, pán podpredseda. Dávam návrh, aby sme v článku 2 slová „dňom 1. 11. 2002“, nahradili slovami „15. dňom po vyhlásení v Zbierke zákonov“ aj vzhľadom na to, že tento návrh zákona bol na 54 schôdzi, teraz rokujme na 57. s tým, že je potrebný čas na vyhotovenie čistopisu a čas na podpísanie ústavnými činiteľmi, kde pán prezident napríklad má 15 dní od doručenia návrhu, takže odporúčam tento návrh schváliť. I. Presperín, podpredseda NR SR: Faktická poznámka jedna. Končím možnosť faktických poznámok. Pán poslanec Brňák. P. Brňák, poslanec: Pán predsedajúci, chcem iba upozorniť, že v rámci tretieho čítania nie je možné predkladať v rámci legislatívno-technických zmien taký návrh, ako podal pán spravodajca. (Hlasy v sále. ) I. Presperín, podpredseda NR SR: Pán poslanec, môžeme predložiť návrh, áno? Budeme hlasovať o tomto návrhu, ktorý predložil pán poslanec Bajan. Hlasujte. Hlasujte. (Ruch v sále. ) Ruším toto hlasovanie, páni poslanci. Preruším rokovanie k tomuto bodu, páni poslanci. Páni poslanci, pristúpime k hlasovaniu o návrhu skupiny poslancov Národnej rady na vydanie zákona o ochrane a rozvoji územia Bardejov. Tlač 1250. Páni poslanci, prosím, vrátime sa ešte naspäť k tomu zákonu, aby sme dorobili aj zákon, ktorý je tu naozaj už tri schôdze, je pomaly hanbou parlamentu, aby sa ním tak dlho zaoberal. Pán minister Čarnogurský sa hlási do rozpravy. Nech sa páči, pán minister, sadni si na miesto. J. Čarnogurský, minister spravodlivosti SR: Vážený pán predsedajúci, vážený pán predseda, vážená Národná rada. Vzhľadom na to, že je potrebné zmeniť deň účinnosti zákona, aby nedošlo ku spätnej účinnosti zákona, čo by bolo protizákonné, otváram túto rozpravu. Ďakujem. I. Presperín, podpredseda NR SR: Prosím, pán poslanec Mikloško sa hlási do rozpravy, po ňom pán poslanec Bajan. Ešte niekto sa chce prihlásiť? Nie. Končím možnosť prihlásiť sa do rozpravy. Pán poslanec Mikloško, nech sa páči, do rozpravy.